Document ID: 32002R2066

A BIZOTTSÁG 2066/2002/EK RENDELETE
(2002. november 21.)
az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Carne de Bovino Cruzado dos Lameiros do Barroso, Pruneaux d'Agen - Pruneaux d'Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2796/2000/EK bizottsági rendelettel[1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre[2] és különösen annak 6. cikke (3) és (4) bekezdésére,
mivel:
(1) A 2081/92/EGK rendelet 5. cikkével összhangban Portugália kérelmet nyújtott be a Bizottsághoz a "Carne de Bovino Cruzado dos Lameiros do Barroso" elnevezés földrajzi jelzésként történő bejegyzésére, Franciaország kérelmet nyújtott be a Bizottsághoz a "Pruneaux d'Agen - Pruneaux d'Agen mi-cuits" elnevezés földrajzi jelzésként történő bejegyzésére, Olaszország kérelmet nyújtott be a Bizottsághoz a "Carciofo Romanesco del Lazio" elnevezés földrajzi jelzésként történő bejegyzésére, Görögország két kérelmet nyújtott be a Bizottsághoz az "Aktinidio Pierias" és a "Milo Kastorias" elnevezések földrajzi jelzésként történő bejegyzésére, az Egyesült Királyság pedig kérelmet nyújtott be a Bizottsághoz a "Welsh Beef" elnevezés földrajzi jelzésként történő bejegyzésére.
(2) A rendelet 6. cikkének (1) bekezdése alapján megállapítást nyert, hogy a kérelmek megfelelnek a rendeletben foglalt valamennyi előírásnak, és a rendelet 4. cikkével összhangban az összes szükséges információt tartalmazzák.
(3) A rendelet mellékletében szereplő elnevezéseknek az Európai Közösségek Hivatalos Lapjában[3]v
[4]
[5]
[6]
[7]
[8]aló közzétételét követően a Bizottsághoz nem érkezett semmilyen, a 2081/92/EGK rendelet 7. cikke szerinti kifogás az elnevezésekre vonatkozóan.
(4) A korábban "Welsh Beef Promotions" elnevezésű kérelmező csoport időközben "Welsh Lamb and Beef Promotions Ltd"-re változtatta nevét.
(5) Az elnevezéseket következésképpen be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal azok a Közösség egész területén földrajzi jelzésként oltalmat élveznek.
(6) E rendelet melléklete kiegészíti a legutóbb az 1495/2002/EK rendelettel[9]4 módosított 2400/96/EK bizottsági rendelet[10]5 mellékletét,
ELFOGADTA EZT A RENDELETET:
1. cikk
A 2400/96/EK rendelet melléklete az e rendelet mellékletben szereplő elnevezésekkel egészül ki, és az elnevezéseket, mint oltalom alatt álló földrajzi jelzéseket (OFJ), bejegyzik a 2081/92/EGK rendelet 6. cikkének (3) bekezdésében foglalt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba.
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. november 21-én.

Labels: 3
17
6